The Return of Bulldog Drummond
The Return of Bulldog Drummond () je britanski crno-bijeli triler film snimljen 1934. godine u režiji Waltera Summersa. Predstavlja adaptaciju istoimenog romana H. C. McNeilea, odnosno prvi britanski zvučni film o pustolovu i bivšem vojniku Bulldogu Drummondu. Njegov lik tumači Ralph Richardson, a radnja prikazuje kako otkriva zavjeru bogatih proizvođača oružja da sabotiraju mirovnu konferenciju u Londonu, te, u nastojanju da je suzbije mobilizira svoje nekadašnje drugove iz Prvog svjetskog rata.

The Return of Bulldog Drummond je, za razliku od većine kasnijih, "laganih" ekranizacija romana o Bulldogu Drummondu, imalo prilično ozbiljan ton, odnosno politički naboj. Glavni zaplet je odražavao tada izuzetno popularan stav o tome da je Prvi svjetski rat posljedica zavjere bogatih industrijalaca, odnosno da se novi sukob može izbjeći samo razoružanjem. Kasnijim se kritičarima mnogo kontroverznijim učinio detalj u kome Drummond i njegovi drugovi nose crne košulje, pa je zato film prepoznat kao veličanje fašizma, odnosno Mosleyevog pokreta. Jedna od stvari u kojima se The Return ističe je i taj da se držao književnog predloška na način da je Drummond oženjen za svoju partnericu Phyliss iz prvog romana, a čiji lik tumači Ann Todd.

Richardson će se sljedeće godine pojaviti u Bulldog Jack, još jednom filmu o Drummondu, ali će u njemu tumačiti sporednu ulogu, dok će Drummonda tumačiti australijski glumac Atholl Fleming.

Uloge
 Ralph Richardson - Bulldog Drummond
 Ann Todd - Phyllis Drummond
 Joyce Kennedy - Irma Peterson
 Francis L. Sullivan - Carl Peterson
 Claud Allister - Algy Longworth
 Harold Saxon-Snell - Zadowa  
 Spencer Trevor - Sir Bryan Johnstone
 Charles Mortimer - Inspektor McIver
 Wallace Geoffrey - Charles Latter  
 Patrick Aherne - Jerry Seymour

Izvori

Vanjske veze

Britanski filmovi
Triler filmovi
Politički filmovi